google/wiki40b huggingface dataset:
Koeru külanõukogu

Koeru külanõukogu oli külanõukogu Paide rajoonis. Külanõukogu pindala oli 240 km² ja elanikke 2843 (1988. aasta seisuga).
Külanõukogu asulad asusid Järva, Koeru sovhoos ja Udeva sovhoosi alal.
Külanõukogu riigimetsamaad jäid Koeru metskonda.
A-Rühm (ansambel)

Ansambli ajalugu

Hiphoprühmitus A-Rühm kogunes aastal 1998 mitmete Eesti MC-de ühekordse projektina. Projektis osalesid Cool D (Eesti viljakaim hiphoppar, kes on välja andnud 7 sooloalbumit), Kozy (Raadio 2 saate "Linnadžungel" saatejuht), G-Enka ja Revo (mõlemad ansamblist Toe Tag). Peatselt liitus ansambliga DJ ja produtsent DJ Critikal. Ühine lugu "Viimane lumi" tehti Eesti Punase Risti palvel ja esmaesitlus toimus messil "Teeviit" aprillis 1998.
1998. aastal välja antud lugu "Viimane lumi" tagas ansamblile Raadio 2 Aastahiti edetabelis 5. koha. Teine singel "Popmuusik" on suurema kommertseduga lugu A-Rühma loomingus. Väga hea vastuvõtt sai osaks albumile "Laulmata jäänud laulud", mille esitlus toimus 1999. aasta novembris.
Pärast albumi ilmumist jõudsid kuulajateni sellised palad nagu "Supercool", "Kõige suurem diktatuur" ja "65". Soomes ilmus singel "Leegion" ja mõned laulud koos Soome artistidega King Size Recordsi plaatidel.
Pärast seitsmeaastast ootamist tõi A-Rühm 2006. aastal lõpuks kuulajateni uue albumi "Leegion". 2006. aasta 23. märtsil ilmunud album sisaldab 22 pala. Lisaks DJ Critikali, Cool D, G-Enka ja Kozy on albumil külalistena kaasa tegemas ka Philadelphia räppar Grand Agent, Tommy Boy, Tanel Padar ja Metsatöllu Markus. Albumil on ka mõned juba aastal 2002 ilmumata jäänud albumi palad, nagu "Taifuun" ja "Lõvipojad".
Howard Pattee

Howard Hunt Pattee (sündinud 5. oktoobril 1926 Pasadenas) on ameerika biofüüsik, bioloogiateoreetik ja biosemiootik.
Ta on uurinud muu hulgas tähenduse ilmumise tingimusi ja mõõtmisprotsessi semiootikat.
Acerra

Haldus

Acerra piirneb järgmiste omavalitsusüksustega: Afragola, Brusciano, Caivano, Casalnuovo di Napoli, Castello di Cisterna, Maddaloni (CE), Marcianise (CE), Marigliano, Nola, Pomigliano d'Arco, San Felice a Cancello (CE).
Acerra halduspiirides asuvad järgmised asulad ja asumid: Pezzalunga, Gaudello.

Loodus

30 aasta (1971–2000) ilmavaatluste andmetel oli Napoli kirdepoolsel ääremaal asuva Acerra külmima kuu, jaanuari, keskmine õhutemperatuur +8,7 °C, kõige soojema kuu, augusti, keskmine õhutemperatuur +24,7 °C. 1981. aasta maksimumtemperatuuriks oli +40 °C (augustis), miinimumtemperatuuriks -5,6 °C (jaanuaris).

Ajalugu

Acerra on Campania üks vanimaid linnu. Esmaasukateks olid arvatavasti oskid, kes rajasid piirkonda Akeru (ladinakeelne nimi Acerrae) nimelise asula. Aastal 332 e.m.a. said acerralased roomlastelt hääleõiguseta kodakondsuse (civitas sine suffragio). II Puunia sõjas säilitas Acerra lojaalsuse roomlaste vastu ja purustati Hannibali poolt. Augustuse ajal sai Acerra munitsiipiumist rooma veteranide koloonia.
Naiste Partei

Naiste Partei (Partia Kobiet) on Poola erakond, mis esindab naiste huve. Erakond registreeriti 11. jaanuaril 2007. 27. septembrist 2016 kannab see nime Feministlik Initsiatiiv (Inicjatywa Feministyczna)
Erakonna asutaja on kirjanik ja publitsist Manuela Gretkowska.
2007. aasta parlamendivalimistel kogus partei 45 000 häält (0,28%). Hiljem on partei liikmed kandideerinud valimistel teiste parteide nimekirjades (Poola Roheline Partei, Poola Sotsialistlik Partei, Nowoczesna jt).
Rudolf Kask

Rudolf-Johannes Kask VR II/3 (20. juuli 1901 Sassukvere küla, Ranna vald (Kodavere kihelkond) – 28. november 1974) oli Eesti põllumees.
Ta teenis Vabadussõjas vabatahtlikuna Peipsi Laevastiku Divisjoni suurtükipaatidel Ahti ja Uku madruse ja signalistina (II järgu madrus).
Sai 12 hektarit maad, kuhu asutas Kase talu. Ta kuulus Kaitseliidu Tartumaa maleva Ranna kompaniisse.
Nõukogude okupatsiooni ajal töötas ta Ranna kolhoosis ehitustöölisena.
Abikaasa Therese Kõlu (1904–1989), kolm tütart.
Maetud Kodavere kalmistule.
Udo Ivask

Haridus

Ta õppis aastatel 1948–1952 Tallinna Arhitektuuri ja Ehitustehnikumis, mille lõpetas arhitekt-tehnikuna ja aastatel 1952–1958 ERKI-s, mille lõpetas arhitektina.

Töökäik

1958–1963 töötas ta arhitektina Eesti Projektis ja Kommunaalprojektis. Ta on projekteerinud korruselamuid, koolimaju, ühiskondlikke hooneid, büroo- ja kaupluseruume, kortereid, individuaalelamuid ning suvilaid. Kujundanud tarbekunsti- ja disaininäitusi nii Eestis kui ka mujal.
1960. aastal alustas ta pedagoogilist tegevust, andes kompositsioonitunde kunstikallakuga Tallinna 24. Keskkoolis, Tallinna Arhitektuuri- ja Ehitustehnikumis, Tallinna Pedagoogilises Instituudis ja Tallinna Kultuuriülikoolis.
Alates 1961. aastast töötas Ivask õppejõuna ERKI-s, õpetades tarbevahendite kujundamist, tehnilist konstrueerimist ja kujutavat geomeetriat tarbekunsti, ruumikujunduse ja arhitektuuri erialadel. 1968. aastast jätkas dotsendina ERKI disaini kateedris ning juhendas arhitektuurset projekteerimist arhitektuuri erialal ja tööstustoodete projekteerimist disaini erialal. 1982–1983 töötas Ivask ERKI disaini kateedri juhataja kohusetäitjana ja 1983–1988 disaini kateedri juhatajana. Alates 1989. aastast jätkas Udo Ivask TKÜ Meediagraafika osakonna dotsendina ning 1992. aastal läks pensionile. 2002. aastast on töötanud ka EKA dotsent-tunniandjana. 2007. aastal valiti ta Eesti Kunstiakadeemia emeriitdotsendiks.
Külalisõppejõuna on Udo Ivask pidanud loenguid ka Vilniuse Kunstiakadeemias (1973), Aşgabati Kultuuriülikoolis (1982), Thbilisi Kunstiakadeemias (1984) ja Lahti Disainiinstituudis (1989).

Liikmesus

Alates 1959. aastast on Ivask Eesti Arhitektide Liidu liige ja alates 1989. aastast Eesti Disainerite Liidu liige. 1971–1981 oli Ivask ka Arhitektide Liidu juhatuse liikmena arhitektuuriteooria sektsiooni juhataja.

Isiklikku

Tema abikaasa oli keraamik ja portselanikunstnik Anu Ivask.
Silindrilised koordinaadid

Silindrilised koordinaadid on kolmemõõtmelises ruumis kasutatav kõverjooneline koordinaadisüsteem, milles punktide asukoht määratakse kaugusega nullteljest, nurgaga valitud nullsuunast ja kaugusega nullteljega ristiolevast nulltasandist. Viimane kaugus võib olla positiivne või negatiivne näitamaks kummal pool nulltasandit punkt asub.

Teisendused ristkoordinaatidega

Ristkoordinaadid on silindrilistest koordinaatidest leitavad teisendusega:
ja polaarkoordinaadid ristkoordinaatidest
Pavel Nedvěd

Pavel Nedvěd [p'avel n'edvjed]  kuula  (sündinud 30. augustil 1972 Chebis) on endine tšehhi jalgpallur, poolkaitsja.
Tšehhi jalgpallikoondises mängis Nedvěd aastatel 1994–2006 kokku 91 mängu ja lõi 18 väravat. Debüüt koondises toimus 5. juunil 1994, kui mängiti Iirimaaga ja võideti 3:1. Esimese värava koondise kasuks lõi ta 14. juunil 1996, kui mängiti Itaaliaga ja võideti 2:1.
Dürrhennersdorfi vald

Vallaosad

Dürrhennersdorf ja Neuschönberg
Rein Oja

Rein Oja (sündinud 26. veebruaril 1956 Tallinnas) on eesti näitleja, lavastaja ja lavalise võitluse õpetaja.
Ta on lõpetanud Tallinna Riikliku Konservatooriumi lavakunstikateedri 1978. aastal (VIII lend).

Isiklikku

Näitleja Tõnu Oja on tema vend. Tema abikaasa on Reet Oja.
Northumberlandi hertsog

Northumberlandi hertsog (Duke of Northumberland) on aadlitiitel, mida on Inglise ja Briti ajaloos loodud kolm korda, kaks korda Inglise aadli ja korra Suurbritannia aadli koosseisus.
Praegu kannab tiitlit Ralph Percy, 12. Northumberlandi hertsog.

Esimene loomine (1551)

Tiitel loodi esimest korda Inglise aadli koosseisus John Dudley, 1. Warwicki krahvi jaoks 1551. aastal. Varem olid tema jaoks loodud ka tiitlid Lisle'i vikont (1543) ja Warwicki krahv (1547). 1553. aastal toetas Dudley oma minia Jane Grey trooninõuet, kuid pärast seda kui Kuninganna Mary I Grey kõrvale tõrjus ja oma võimu kindlustas, mõisteti Dudley riigireetmises süüdi ja hukati.

Teine loomine (1683)

1683. aastal taasloodi tiitel Inglise aadli koosseisus George FitzRoy, 1. Northumberlandi krahvi jaoks, kes oli Charles II vallaslaps. Tema jaoks olid Inglise aadli koosseisus varem loodud tiitlid Pontefracti parun, Falmouthi vikont ja Northumberlandi krahv. Kõik ta tiitlid kaotati kuna ta suri 1716. aastal ilma pärijateta.

Residents

Northumberlandi hertsogi residents on Alnwicki loss, mis asub Alnwicki linnas Põhja-Northumberlandis.
Vakus

Vakus (ka: vakk) oli maksustuspiirkond keskaegsel Vana-Liivimaal ja tõenäoliselt ka hilisrauaaegses Eestis.
Keskajast on teada, et maksu koguti vakuselt enamasti kaks korda aastas: talvel ja sügisel. Sel puhul said maksukoguja ja talupojad kokku ning lisaks maksude maksmisele peeti ka pidu. Seda üritust on nimetatud vakusepeoks ehk vakuseks.
Võhmetu-Lemküla-Porkuni karstijärved

Võhmetu-Lemküla-Porkuni karstijärved (ka: Võhmetu-Lemküla karstijärved) on karstijärved Lääne-Viru maakonnas Tapa vallas. 
Karstijärved paiknevad Võhmetu-Lemküla-Porkuni ooside vahel. Karstijärved esinevad seal ainult suurvee ajal. Järved jäävad Võhmetu-Lemküla maastikukaitsealale.
Pärnu–Lihula maantee

Pärnu–Lihula maantee (registrinumbriga 60) on üks Eesti tugimaanteedest.
See saab alguse Pärnu linnast Tallinna maanteelt. Tee pikkus on 56,1 km. Tee lõpeb Risti–Virtsu–Kuivastu–Kuressaare maantee 45. kilomeetril Lihula linna, Alaküla küla ja Valuste küla piiril. Pärnu linna tänavatena kannab nimesid J. V. Jannseni tänav ja Haapsalu maantee. Lihula linna ja Valuste küla piiril kannab nimesid Alaküla tee, Uus Pärnu maantee ja Mäe tee. Papsaare külas on maantee kahe sõiduteega, mille vahele jääb haljasala.

Asulad Pärnu–Lihula maanteel

Pärnu linn, Papsaare küla, Lemmetsa küla, Audru alevik, Malda küla, Liiva küla, Kärbu küla, Põhara küla, Aruvälja küla, Ahaste küla, Soeva küla, Nätsi küla, Kalli küla, Peantse küla, Lõpe küla, Paimvere küla, Rabavere küla, Karinõmme küla, Oidrema küla, Parivere küla, Tõitse küla, Sookatse küla, Valuste küla, Lihula linn.
Unicode

Unicode on rahvusvaheline standard arvutites kirjasüsteemide kodeerimiseks. See hõlmab suuremaid kirjasüsteeme.
2018. aasta juunis ilmus standardist versioon 11.0.0.
Unicode'is antakse igale märgile oma "koodipunkt" (ingl code point), mis on unikaalne kõikide märkide hulgas. Standardis märgitakse seda kujul "U+xxxx", kus xxxx on arv heksadetsimaalsüsteemis.
Koodipunkt on ainult abstraktne number, mille kodeerimiseks arvutis on mitu standardset viisi.
Üldkasutatavana on levinuim UTF-8, mille ühikuks on üks bait; mida suurem on tähe kood, seda rohkem baite kulub. UTF-8 kasutab esimese 255 tähe kodeerimiseks ainult ühte baiti, seega on see ASCII-ga tagasiühilduv.
Standardiga paralleelne on standard ISO 10646, mida hoitakse vastavuses Unicode'iga, kuid ISO standard on ainult kirjeldav ega paku juhiseid ega soovitusi.
Gustav Reintam

Gustav-Aleksander Reintam (20. aprill 1879 Haiba küla, Hageri kihelkond – 15. aprill 1952 Haiba küla) oli eesti põllumees.
Alates 1930. aastast oli ta Kernu vallavanem. Ta oli ka Kohila põllumeeste konvendi liige ja EELK Hageri koguduse vanem ja Vennastekoguduse Hageri palvemaja hooldaja.
Gustav Reintam maeti 20. aprillil 1952 Hageri surnuaiale.
Peetrimõisa kogudus

Peetrimõisa kogudus (saksapäraselt Heimtali) oli luteri kogudus Võrumaal, mis tegutses endisaegses Heimtali külas. Kogudus kasutas Peetrimõisa kirikut. Kogudus kuulus Saksa praostkonda. Kogudus likvideeriti 14. novembril 1939.
Antoine Chalvin

Antoine Chalvin (sündinud 3. jaanuaril 1966) on prantsuse tõlkija ja õppejõud.
Ta töötab Pariisi Ida keelte ja kultuuride instituudis, kus on spetsialiseerunud eesti ja soome keelele ja kirjandusele.
Ta on tõlkinud eesti keelest prantsuse keelde.
2005 anti talle Maarjamaa Risti IV klassi teenetemärk, tunnustades tema tööd tõlkijana ja Eesti kirjanduse tutvustajana Prantsusmaal.
Chalvin algatas 2002. aasta augustis eestikeelse Vikipeedia ja oli selle esimene kaastööline.
Jarmo

Jarmo on mehenimi.
Matemaatika ja kaasaeg

"Matemaatika ja kaasaeg" oli aastatel 1963–1984 Tartu Riikliku Ülikooli välja antud ebaregulaarselt ilmunud matemaatikaalaste populaarteaduslike artiklite kogumik. 
Kogumikus on 22 köidet. Näiteks VII köide (ilmus 1965) sisaldas artikleid küberneetikast, majandusmatemaatikast, matemaatika ajaloost ja koolimatemaatikast. 
"Matemaatikat ja kaasaega" anti välja ühiskondliku töö korras. Näiteks esimese köite toimetajad olid H. Espenberg, J. Gabovitš, Ülo Kaasik, Ülo Lumiste, Enn Sarv (vastutav toimetaja), Enn Tamme ja Ene-Margit Tiit. 
Esimese köite saatesõnas öeldakse, et "Kogumiku lugejaskonnaks on mõeldud keskkooliõpilased, üliõpilased, õpetajad, insenerid, aga samuti ka teadlased." Kogumik seadis oma ülesandeks süvendada noortes huvi matemaatika vastu, tutvustada matemaatika meetodeid
mittematemaatikutele ja pakkuda uusi ideid neile, kes töötavad matemaatika alal.
Tänapäeval "Matemaatika ja kaasaeg" enam ei ilmu. Sarnaste eesmärkidega antakse välja Eesti Matemaatika Seltsi aastaraamatut.
Kõik "Matemaatika ja kaasaja" köited on elektrooniliselt kättesaadavad Eesti matemaatika ja statistika doktorikooli kodulehel.
Rising in the East

"Rising in the East" on Judas Priesti kontsert-DVD, mis salvestati Jaapanis, Tōkyō Budōkani kontserthallis ning ilmus 2005. aastal.
Katlakalns

Ajalugu

Asumi vanimaks hooneks on Rāmava mõisale kuulunud Katlakalnsi tuulik Daugava lähedal. Katlakalnsi Riia kreisis, Riia linnasarasesse ehk patrimoniaalpiirkonda kuulunud Katlakalna kihelkonna (Kirchspiel Kattelkaln) keskus, mille kihelkonnakirik jääb küll asumi piiridest sadakond meetrit lõunasse. 
Riiaga liideti asumi maad aastal 1968. Katlakalnsis asub Riia Piimakombinaat. Aastal 2004 ehitati üle Daugava Ķengaragsi asumisse viiv sild.
Jakub Schikaneder

Elu ja töö

Schikaneder pärines saksa juurtega tšehhi perekonnast, tema isa oli tolliametnik. Pere polnud jõukas, kuid tänu perekonna kunstihuvile rahastati tema kunstiõpinguid Prahas ja hiljem Münchenis.
Schikaneider oli sugulane saksa libretisti ja näitleja Emanuel Schikanederiga.
Pärast 1871–1879 kestnud kunstiõpingute lõpetamist Prahas ja Münchenis oli Schikaneder koos teise tšehhi kunstniku Emanuel Krescenc Liškaga kaasatud Praha Rahvusliku Teatri kuningliku looži möbleerimisse. Sisustus hävis 1881. aastal tulekahjus. Pärast tööd teatris reisis Schikaneder läbi Euroopa, külastades Saksamaad, Inglismaad, Šotimaad, Hollandit, Šveitsi, Itaaliat ja Prantsusmaad. 
Aastatel 1891–1923 töötas ta õpetajana Praha Dekoratiivsete Kunstide Koolis. Ta kuulus 19. sajandi lõpu Müncheni koolkonna kunsti austajate hulka. Selle koolkonna naturalistliku ja hele-tumedusel põhineva stiili mõjusid näeb ka Schikanederi loomingus. Alates 1872. aastast elas kunstnik Praha Josefovi juudi kvartali äärealal Dušní ja Masařská tänava nurgal majas nr 186. Jakub Schikaneder suri 1924. aastal 69-aastaselt ja maeti Praha Vinohrady kalmistule.

Looming

Schikaneder on tuntud romantiliste ja unenäoliste linnavaadete maalijana, motiivideks on Praha tänavanurgad ja alleed ning Vltava jõe kaldad. Samuti maalis ta maastikumaale ja külavaateid. Maalidele on iseloomulik pehme ja vaikne udune nukrameelsus. Schikaneder kujutas põhiliselt sügise- ja talvemotiive, videvikuvalguses või udus. Naturalistlikel teostel on näha pintslilööke, mida võib pidada impressionistlikuks. Tema esimene tuntum teos oli “Lollardite meeleparandus” (2,5 × 4 m, kadunud). Praha Rahvusgaleriis oli 1998–1999 Schikanederi maalide näitus. 
Motiivid on sünged, tihti on teemaks surm, koloriit on valdavalt tume ja sordiini all. Maalidel on üksildased inimfiguurid, kes näivad vaesed ja hüljatud, kunstnik on kujutanud inimese traagilist saatust ja hingelist nukrust. Figuurid tema teostel on tihti seljaga, vaadates kaugusesse, nagu kuhugi ära soovides. See mõistatuslik sissepoole unistavus on omane romantismile. Võimalik, et Schikanederit mõjutasid Inglise prerafaeliidid. Sel ajal oli populaarne eksistentsiaalsete teemadena sümboolselt kujutada hävingut, meeleheidet ja lagunemist. "Mõrv majas" kujutab noore naise surma, see oli Schikanederi viimane teos seeriast, mille teemaks oli naiste traagiline saatus ühiskonnas. Schikanederi teostes on ka sotsiaalkriitilist realismi. Kunstnik elas Prahas mitte kaugel linna kõige vaesemast piirkonnast, juudi kvartalist. Ta kujutas tihti just vaeseid elamurajoone ja sealseid elanikke, osutades nii ühiskonna hüljatutele. Tema üks tuntumaid maale "Mõrv majas" on maalitud juudi kvartali Špitálská ja Rabínská tänava majahoovis. Samuti rõhutute ja melanhoolsetena kujutas ta vaeseid taluinimesi. Loomingus on ka interjöörimotiive.
Göta kanal

Göta kanal ehitati aastatel 1810 - 1832 Baltzar von Plateni (1766 - 1829) juhtimisel. Kanalil on pikkust ca 190 km ja ta ühendab Rootsi suurimaid järvi Vänernit ja Vätternit Läänemerega.
Kanal on praegugi laevatatav, veeteel on 58 lüüsi, autoteedel on ülestõstetavad sillad.
Õhutransport

Lennutransport ehk lennuveondus on reisijate, kauba ja posti transport õhu teel.
Lennutranspordi peamine eelis on kiirus, kuid energiakulu veosekäibe ühiku kohta on näiteks 17 korda suurem kui raudteetranspordi puhul. 
Lennutranspordi tekitatud kasvuhoonegaaside heitekogused moodustavad umbes 3,5% kogu kasvuhoonegaaside heitest ning see kasvab kiiresti. 
Õhu teel transportimisel on tehtud mitmeid rahvusvahelisi soodustusi, näiteks ei ole rahvusvahelistel lendudel Jet-A kütus maksustatud aktsiiside ega käibemaksuga.
Oslo börs

Oslo börs (norra keeles Oslo Børs) on väärtpaberibörs, mis tegutseb Norra pealinnas Oslos.
Oslo börs on Norra ettevõtete aktsiatega kauplemise põhiline turg. Börsil noteeritakse 219 ettevõtte aktsiaid. Börsil kaubeldava 25 likviidsema aktsia hindu jälgib indeks OBX.
Börs kuulub ettevõttele Oslo Børs ASA, mille aktsiatega saab kaubelda samal börsil (tähis OSLO).
Premier League'i hooaeg 2015–2016

Kohad eurosarjades

Leicester City, Arsenal ja Tottenham Hotspur pääsesid UEFA Meistrite Liiga alagruppi. Manchester City pääses Meistrite Liiga eelringi. Viimati mängis Leicester eurosarjas 2000. aastal ja langes avaringis välja Belgradi Crvena Zvezda vastu.
Manchester United ja Southampton pääsesid UEFA Euroopa Liiga alagruppi. West Ham United pääses Euroopa Liiga kolmandasse eelringi.

Väljalangejad

Aston Villa jäi 17 punktiga viimaseks. Järgmine hooaeg on Premier League'i läbi aegade esimene ilma Aston Villata. Viimati puudus Aston Villa Inglismaa kõrgeimast liigast 1986/7 ja enne seda 1974/5.
Norwich City oli uustulnukaist ainus, kes ei suutnud liigasse püsima jääda.
Newcastle United jäi 18. kohale. Järgmine hooaeg on Premier League'i läbi aegade kolmas, kust Newcastle puudub. Eelmised olid 2008/9 ja Premier League'i avahooaeg 1992/3.
Neid kolme meeskonda asendavad järgmisel hooajal esiliiga võitja Burnley, teiseks tulnud Middlesbrough ja play-offi võitja Hull. Burnley ja Hull pöördusid Premier League'i tagasi esimesel katsel pärast väljalangemist, Middlesbrough pärast 7-aastast pausi.
Stukk

Stukk (itaalia stucco) on kipsist, lubjast ja liivast segatud kiiresti kivistuv pastataoline mass, millest vormitakse või valatakse seina- ja laekaunistusi (stukkdekoor).
Eriti palju kasutati seda baroki ja klassitsismi ajal.
Estonia (purjelaev)

Ajalugu

Estonia ehitati Kabli rannas ja lasti vette 1921. aastal. Järgneva aasta jooksul laev taglastati Pärnus, mis sai ka kodusadamaks. Tegemist oli ühe suurema Eestis rannas ehitatud laevaga.
Laeva hakati kasutama peamiselt metsamaterjali veoks ja esimeseks omanikuks oli Eesti Laevaehituse Osaühisus Häädemeestel. Oma esimesel pikemal merereisil sattus Estonia 1923. aastal avariisse, kui talle sõitis Põhjameres otsa teine laev. 1924. aastal sõidud jätkusid.
1927. aastal müüdi laev Ahvenamaale ja kodusadamaks sai Maarianhamina. 5. oktoobril 1936 sattus puidulastis laev Örskäri lähedal madalikule ja hävis. Nii jõudis nimekas laev olla käigus vaid 15 aastat.
Küllaldase aluse printsiip

Küllaldase aluse printsiip kõige lihtsamal kujul väidab, et miski ei saa toimuda ilma põhjuseta. Kaasaegne sõnastus küllaldase aluse printsiibist on omistatud Gottfried Wilhelm Leibnizile, kuigi ideed on kasutanud mitmed varasemad filosoofid nagu Anaximandros, Parmenides, Cicero, Archimedes, Spinoza, Avicenna, Thomas Aquinas, Platon ja Aristoteles. Mõned filosoofid on seostanud küllaldase aluse printsiipi "ex nihilo nihil fit" põhimõttega.
Piisava põhjenduse põhimõte on vastuoluline põhimõte, mis kuulub loogika valdkonda, kuid mille seletamisel on kasutatud ka teiste valdkondade ideid nagu metafüüsika, epistemoloogia ja ontoloogia.

Monadoloogia

Leibniz püüdles objektiivse tõsikindluse poole, mistõttu alustas ta mina asemel jumalast.
Läbi metafüüsikasüsteemi sai tema substantsi küsimuse nimeks monadoloogia. Selle järgi on olemasolevate nähtuste aluseks lihtsad substantsid ehk monaadid. Monaad on individuaalselt eksisteeriv osake ning neid on lõpmata palju. Monaad on substantsina jagamatu, ta ei koosne teistest monaadidest.
Kui Spinoza võrdles inimest terviku ilminguna, siis Leibnizi jaoks võrduski inimene tervikuga.
Kui inimene on monaad, siis jumal on loov monaad ehk algmonaad, kõik teised monaadid kiirguvad temast. Jumal on täiuslik monaad, kes on aegade algusest määranud monaadide tegevuse (ettemääratud harmoonia põhimõte). Kui jumal on loonud monaadid ja kogu nende ajaloo, siis on jumal valinud maailma.
Küllaldase aluse printsiip viis Leibnizi lõpuks tõdemuseni, et tegelik maailm on kõigist maailmadest parim, sest kõik muu läheks vastuollu võimalikkuse aktualiseeriva loovjõuga. Praeguses maailmas on võimalikult suurim kord ühendatud suurima võimaliku mitmekesisusega. Kõik halb, mis maailmas esineb ainult rõhutab head-tervik on parim võimalik.
Sõba

Sõba (võru murdes: kõrik) on endisaegne pikk villane rõivas, mida kandsid abielunaised õlgadel pidulikel puhkudel. Rõivas jäi tagaplaanile 19. sajandi keskpaigas, kui moodi läks suurrätt.
Valga muusikakool

Valga muusikakool on aastal 1922 asutatud Eesti muusikakool, mis Tartu ja Tallinna muusikakooli asutamise järel oli Eestis kolmas.
Kool alustas tööd 1922 seitsme õpetaja ja 85 õpilasega. Esimesed erialad, mida koolis õpetati olid klaver, viiul ja laulmine.
Praegu tegutsevad kooli juures nt bigbänd, vibrafoniansambel, tüdrukute Väike Viisikoor.
Pagari vald

Pagari vald (saksa keeles Paggar) oli vald Virumaal Jõhvi kihelkonnas. 
Vald eksisteeris 1866–1891.
Valla alal asus palju mõisaid, teiste seas Pagari, Rannapungerja mõis.
Siniraag

Välimus

Siniraag on haki suurune, kehapikkus on 30–32 cm, tiiva siruulatus 52–58 cm. Täiskasvanud lind kaalub 120–126 g.
Pea ja kõht on türkiissinise sulestikuga, selg on roostepruun, tiivaotsad mustad. Sugupooled on välimuselt sarnased. Lend on sirgjooneline, laperdav.

Levik

Siniraag on levinud Euroopas, Lääne-Aasias ja Marokos. Ta on rändlind, talvitub Aafrikas Saharast lõunas. Siniraa leviala on kitsenenud ja Eestist on ta haudelinnuna ilmselt taandunud, 2012. aastal ei leitud ühtegi pesitsusterritooriumi.
Kui siniraag oli Eestis tavaline põllumajandusmaastiku lind veel 1960. aastatel, siis viimased pesitsused on teada 2010. aastal Kagu-Eestist. Samuti on liigi arvukus kiirelt vähenemas Lätis, mis on pärast siniraa asurkonna taandumist tänaseks liigi põhjapoolseim asuala.

Pesitsemine ja elupaigad

Siniraag teeb pesa enamasti puuõõnde või kaevab pesaõõne kruusasele mäenõlvale. Kurnas on 5–7 muna, mida emaslind haub keskmiselt 18 päeva.
Elupaigana eelistab puisniite ja pargilaadseid metsi. Pesapaik asub jahialast lahus, vahel mitme kilomeetri kaugusel.
Iseloomuliku kaitsereaktsioonina roojavad siniraa pojad end vaenlase liginedes täis. See vähendab nende atraktiivsust suutäiena ning informeerib nende vanemaid pesa juures käinud külalistest.

Toitumine

Siniraag toitub suurtest putukatest, sisalikest ja konnadest. Saaki varitseb mõnel väljaulatuval kohal istudes.

Arvukus

Siniraa arvukus on Euroopas alates 1970. aastatest pidevalt vähenenud. Teda ohustavad keskkonnamürkide kasutamine, põllumajanduse ja metsanduse intensiivistumine. Efektse välimuse tõttu ohustab liiki ka jälitamine inimeste poolt.
Liigi Euroopa asurkonnaks hinnatakse 7000 – 10 000 pesitsevat paari.

Kaitse

Siniraag on kantud Eesti punase raamatu eriti ohustatud liikide hulka ja kuulub I kaitsekategooriasse. Tegemist on ka Euroopa Liidu linnudirektiivi I lisa ning Berni ja Bonni konventsiooni II lisa liigiga.